CELEX: 32017R0268
Language: da
Date: 2017-02-14 00:00:00
Title: Kommissionens gennemførelsesforordning (EU) 2017/268 af 14. februar 2017 om tarifering af visse varer i den kombinerede nomenklatur

17.2.2017   
            
            
               DA
            
            
               Den Europæiske Unions Tidende
            
            
               L 40/1
            
         KOMMISSIONENS GENNEMFØRELSESFORORDNING (EU) 2017/268
   af 14. februar 2017
   om tarifering af visse varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
   Artikel 2
   Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 14. februar 2017.
      
         
            På Kommissionens vegne
         
         
            For formanden
         
         Stephen QUEST
         
            Generaldirektør
         
         
            Generaldirektoratet for Beskatning og Toldunion
         
      
   
   
      (1)  EUT L 269 af 10.10.2013, s. 1.
   
      (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (EFT L 256 af 7.9.1987, s. 1).
   
      BILAG
      
                  Varebeskrivelse
               
               
                  Tarifering (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  Et produkt bestående af hvide tabletter sammensat af følgende:
                  
                              —
                           
                           
                              steviolglykosider
                           
                        
                              —
                           
                           
                              natriumkarbonat
                           
                        
                              —
                           
                           
                              natriumcitrat
                           
                        
                              —
                           
                           
                              leucin.
                           
                        200 tabletter (hver af 56 mg) til detailsalg i en lommeæske.
                  Produktet indeholder 0,06 kcal pr. tablet.
               
               
                  2106 90 92 
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 1, litra b), til kapitel 38 og teksten til KN-kode 2106 , 2106 90  og 2106 90 92 .
                  I overensstemmelse med bestemmelse 1, litra b), til kapitel 38 kan produktet ikke betragtes som værende et kemisk produkt, jf. kapitel 38, eftersom det indeholder stoffer med en næringsværdi af den type, der anvendes til tilberedning af næringsmidler. Der er ingen grænser for næringsværdien.
                  Steviolglycosider og leucin anses for at være stoffer med en næringsværdi (se også forklarende bemærkninger til HS til kapitel 38 generelt, tredjesidste og næstsidste afsnit).
                  Præparater (som f.eks. tabletter), der består af et sødemiddel og et næringsmiddel, der anvendes til at forsøde præparatet, bør tariferes under pos. 2106  (se også forklarende bemærkninger til HS til pos. 2106 , nummer 10).
                  Produktet skal derfor tariferes under pos. 2106  som andre tilberedte fødevarer under KN-kode 2106 90 92 .